arnastofnun/IGC-2024 huggingface dataset:
Samgönguáætlun 2011–2022 Breytingartillaga - þingskjal nr. 1516

140. löggjafarþing 2011–2012.

Þingskjal 1516 - 393. mál.

Greinargerð.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá Jóni Bjarnasyni.

Við sundurliðun einstakra gjaldaliða í 2. tölul. Liðirnir Um Bjarnarfjarðarháls og Um Veiðileysuháls í kaflanum Norðvestursvæði orðist svo:

Greinargerð.

Lagt er til að framkvæmdum við Bjarnarfjarðarháls og Veiðileysuháls verði flýtt, sbr. tillögu til þingsályktunar um lagningu heilsársvegar í Árneshrepp (815. mál), og þar með að Alþingi ákveði að á næstu fjórum árum verði lokið að mestu gerð heilsársvegar norður í Árneshrepp. Verkinu verði að fullu lokið á næstu átta árum. Vegagerðin verði þegar beðin um að vinna framkvæmdaáætlun sem miði að því að svo verði.
Fjögurra ára samgönguáætlun 2011–2014 Breytingartillaga - þingskjal nr. 1520

140. löggjafarþing 2011–2012.

Þingskjal 1520 - 392. mál.

Síðari umræða.

Breytingartillaga við breytingartillögu á þingskjali 1457 [Fjögurra ára samgönguáætlun 2011–2014].

Frá minni hluta umhverfis- og samgöngunefndar (AtlG, ÁsmD).

1. Við kaflann 06-651 Samgönguverkefni í 4. tölul. Við liðinn Viðhald samtals bætist 750 millj. kr. árið 2013 og 750 millj. kr. árið 2014.

2. Við sundurliðun einstakra gjaldaliða í 4. tölul.

a. Við liðinn Hringvegur í kaflanum Suðursvæði bætist nýr liður, svohljóðandi:

b. Við liðinn Strandavegur í kaflanum Norðvestursvæði bætist tveir nýir liðir, svohljóðandi:

c. Liðirnir Tengivegir, malbik og Breikkun brúa í kaflanum Sameiginlegt og óskipt orðist svo:
Samgönguáætlun 2011–2022 Breytingartillaga - þingskjal nr. 1521

140. löggjafarþing 2011–2012.

Þingskjal 1521 - 393. mál.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá minni hluta umhverfis- og samgöngunefndar (AtlG, ÁsmD).

1. Við kaflann 06-651 Samgönguverkefni í 2. tölul. Við liðinn Viðhald samtals bætist 1.500 millj. kr. á 1. tímabili og 750 millj. kr. á 2. tímabili.

2. Við sundurliðun einstakra gjaldaliða í 2. tölul.

a. Liðurinn Um Hornafjarðarfljót í kaflanum Suðursvæði orðist svo:

b. Liðirnir Um Bjarnarfjarðarháls og Um Veiðileysuháls í kaflanum Norðvestursvæði orðist svo:

c. Liðirnir Tengivegir, malbik og Breikkun brúa í kaflanum Sameiginlegt og óskipt orðist svo:

d. Við kaflann Jarðgangaáætlun bætist nýr liður, svohljóðandi:
Samgönguáætlun 2011–2022 Breytingartillaga - þingskjal nr. 1522

140. löggjafarþing 2011–2012.

Þingskjal 1522 - 393. mál.

Flutningsmaður .

Síðari umræða.

Breytingartillaga við tillögu til þingsályktunar um samgönguáætlun fyrir árin 2011–2022.

Frá Jóni Bjarnasyni, Ásmundi Einari Daðasyni og Gunnari Braga Sveinssyni.

Við f-lið kafla 1.1 Markmið um greiðar samgöngur bætist nýr málsliður, svohljóðandi: Jafnframt verði tryggt áframhaldandi flug til Sauðárkróks.
Fjögurra ára samgönguáætlun 2011–2014 Breytingartillaga - þingskjal nr. 1526

140. löggjafarþing 2011–2012.

Þingskjal 1526 - 392. mál.

Síðari umræða.

Breytingartillaga við breytingartillögu á þingskjali 1457 [Fjögurra ára samgönguáætlun 2011–2014].

Frá Ásmundi Einari Daðasyni, Jóni Bjarnasyni og Gunnari Braga Sveinssyni.

Við sundurliðun einstakra gjaldaliða í 4. tölul. Við kaflann Norðvestursvæði bætist nýr liður, svohljóðandi:
Samgönguáætlun 2011–2022 Breytingartillaga - þingskjal nr. 1527

140. löggjafarþing 2011–2012.

Þingskjal 1527 - 393. mál.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá Ásmundi Einari Daðasyni, Jóni Bjarnasyni og Gunnari Braga Sveinssyni.

Við sundurliðun einstakra gjaldaliða í 2. tölul. Við kaflann Norðvestursvæði bætist nýr liður, svohljóðandi:
Fjögurra ára samgönguáætlun 2011–2014 Breytingartillaga - þingskjal nr. 1538

140. löggjafarþing 2011–2012.

Þingskjal 1538 - 392. mál.

Síðari umræða.

Breytingartillaga við breytingartillögu á þingskjali 1457 [Fjögurra ára samgönguáætlun 2011–2014].

Frá Lilju Mósesdóttur og Atla Gíslasyni.

Við sundurliðun einstakra gjaldaliða í 4. tölul. Liðurinn Norðfjarðargöng í kaflanum Jarðgangaáætlun orðist svo:
Samgönguáætlun 2011–2022 Breytingartillaga - þingskjal nr. 1539

140. löggjafarþing 2011–2012.

Þingskjal 1539 - 393. mál.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá Lilju Mósesdóttur og Atla Gíslasyni.

Við sundurliðun einstakra gjaldaliða í 2. tölul. Liðurinn Norðfjarðargöng í kaflanum Jarðgangaáætlun orðist svo:
Forvirkar rannsóknarheimildir lögreglu Nefndarálit - þingskjal nr. 1567

140. löggjafarþing 2011–2012.

Þingskjal 1567 - 26. mál.

Síðari umræða.

Nefndarálit um tillögu til þingsályktunar um forvirkar rannsóknarheimildir lögreglu.

Frá meiri hluta allsherjar- og menntamálanefndar.

Nefndin hefur fjallað um málið og hafa henni borist umsagnir frá Ákærendafélagi Íslands, Evu Hauksdóttur, Herbert Snorrasyni, Smára McCarthy og Guðmundi D. Haraldssyni, Landssambandi lögreglumanna, lögreglunni á höfuðborgarsvæðinu, Mannréttindaskrifstofu Íslands, Persónuvernd, ríkislögreglustjóra, ríkissaksóknara, Sigurði Arnarssyni og stjórn Persónuverndar.

Samkvæmt tillögunni er innanríkisráðherra falið að vinna og leggja fyrir þingið frumvarp sem veitir lögreglu sambærilegar heimildir og lögregla annarra norrænna ríkja hefur til að rannsaka og grípa til fyrirbyggjandi aðgerða gegn skipulagðri glæpastarfsemi. Við undirbúning slíkra heimilda til handa lögreglu ber að hafa í huga félagafrelsisákvæði 74. gr. stjórnarskrár og rétt fólks til að taka þátt í starfsemi frjálsra félagasamtaka sem ekki ógna almannaheill.

Það er því miður staðreynd að skipulögð glæpastarfsemi hefur aukist hérlendis og eins og bent er á í einni umsagna um málið er ástæðulaust að ætla að sú þróun gangi til baka. Benda má á að nýverið lagði allsherjar- og menntamálanefnd fram og afgreiddi síðar til síðari umræðu í þinginu tillögu til þingsályktunar um aðgerðir gegn skipulagðri glæpastarfsemi (717. mál).

Ljóst er að lagaumgjörðin um slíkar heimildir þarf að vera skýr og sömuleiðis er brýnt að tryggja eftirlit með beitingu heimildanna. Meiri hlutinn telur mikilvægt að farið verði gaumgæfilega yfir lagaumgjörðina að þessu leyti annars staðar á Norðurlöndum.

Með samþykkt tillögu þessarar felur þingið ráðherra að fara yfir lagaumgjörð á Norðurlöndum og leggja fram frumvarp byggt á þeirri yfirferð. Þingið mun taka afstöðu til þess frumvarps þegar þar að kemur og fara ítarlega yfir ákvæði þess. Tilteknar breytingar á heimildum lögreglu verða því ekki gerðar nema að undangenginni þinglegri meðferð.

Meiri hlutinn leggur til að tillagan verði samþykkt óbreytt.

Skúli Helgason skrifar undir álit þetta með fyrirvara um að heimildir lögreglu til að beita fyrirbyggjandi aðgerðum eigi ávallt að skýra þröngt og að slíkar heimildir eigi ekki að beinast að starfsemi frjálsra félagasamtaka.

Þráinn Bertelsson og Þuríður Backman skrifa undir álit þetta með fyrirvara sem lýtur að því að með tillögunni feli þingið innanríkisráðherra að kanna lagaumhverfi hinnar almennu lögreglu á Norðurlöndunum til að hafa sem fyrirmynd að lagafrumvarpi um starfsemi lögreglunnar, ekki síst með tilliti til svokallaðrar skipulagðar glæpastarfsemi. Á engan hátt sé með tillögunni verið að hvetja til þess að á Íslandi verði stofnuð einhvers konar öryggis-, njósna- ellegar leyniþjónusta, hvað svo sem líði lagasetningu okkar stærri frændþjóða um slíkar stofnanir.

Alþingi, 31. maí 2012.

Björgvin G. Sigurðsson,

form.

Þorgerður K. Gunnarsdóttir,

frsm.

Skúli Helgason,

með fyrirvara.

Þráinn Bertelsson,

með fyrirvara.

Magnús Orri Schram.

Þuríður Backman,

með fyrirvara.

Ragnheiður Ríkharðsdóttir.

Eygló Harðardóttir.
Samgönguáætlun 2011–2022 Breytingartillaga - þingskjal nr. 1574

140. löggjafarþing 2011–2012.

2. uppprentun.

Þingskjal 1574 - 393. mál.

Flutningsmenn.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá Kristjáni Þór Júlíussyni, Tryggva Þór Herbertssyni,

Birki Jóni Jónssyni, Sigmundi Erni Rúnarssyni, Höskuldi Þórhallssyni,

Jónínu Rós Guðmundsdóttur, Kristjáni L. Möller og Þuríði Backman.

Við kaflann Jarðgangaáætlun í 2. tölul. bætist neðanmálsgrein, svohljóðandi:

Miðað verði við að rannsóknum og undirbúningi Seyðisfjarðarganga verði hagað með þeim hætti að hægt verði að hefja framkvæmdir við jarðgöng undir Fjarðarheiði í kjölfar Norðfjarðarganga og Dýrafjarðarganga.
Ætlað samþykki við líffæragjafir Nefndarálit - þingskjal nr. 1580

140. löggjafarþing 2011–2012.

Þingskjal 1580 - 476. mál.

Síðari umræða.

Nefndarálit um tillögu til þingsályktunar um ætlað samþykki við líffæragjafir.

Frá velferðarnefnd.

Nefndin hefur fjallað um málið og fengið umsagnir frá Félagi íslenskra hjúkrunarfræðinga, Félagi lifrarsjúklinga, Félagi nýrnasjúkra, Hjartaheillum, Krabbameinsfélagi Íslands, landlæknisembættinu, Læknafélagi Íslands, Mannréttindaskrifstofu Íslands, Persónuvernd, Siðfræðistofnun Háskóla Íslands, Siðmennt, SÍBS og Öldrunarráði Íslands.

Með þingsályktunartillögunni er lagt til að velferðarráðherra verði falið að láta semja frumvarp sem gerir ráð fyrir ætluðu samþykki við líffæragjafir í stað ætlaðrar neitunar, þannig að látinn einstaklingur verði sjálfkrafa líffæragjafi nema hann hafi látið í ljós vilja til hins gagnstæða. Neiti aðstandendur líffæragjöf við lát einstaklings skuli þó taka tillit til þeirrar óskar. Í greinargerð með tillögunni kemur fram að í íslenskum lögum er gert ráð fyrir ætlaðri neitun og því þarf að afla samþykkis náinna ættingja við líffæragjafir, oft ættingja sem vita ekki hug einstaklingsins sem á í hlut. Þá kemur fram að með tillögunni leggi flutningsmenn til að farin verði sama leið og í Noregi, Svíþjóð, Finnlandi og fleiri löndum þannig að gert sé ráð fyrir ætluðu samþykki en neiti aðstandendur líffæragjöf skuli virða þá ósk. Gengið hefur verið lengra í Austurríki og Belgíu en þar hafa aðstandendur engin áhrif á það hvort líffæri er tekið úr einstaklingi eða ekki.

Markmið flutningsmanna tillögunnar er að fjölga líffæragjöfum enda hafa ígrædd líffæri bjargað óteljandi mannslífum og oft eru í þau jafnframt eina eða árángursríkasta lækningin við ýmsum sjúkdómum. Á Íslandi eru líffæragjafar nokkuð færri en annars staðar á Norðurlöndum en í greinargerð með tillögunni kemur fram að á árunum 1992–2002 voru líffæragjafar á Íslandi 11 á hverja milljón íbúa en 13 í Svíþjóð og Danmörku, 15 í Noregi og 19 í Finnlandi. Nefndin telur markmiðið gott og þess vert að stefna að. Fyrir nefndinni hefur þó verið bent á að hugmyndin um ætlað samþykki byggist á þeirri forsendu að líffæragjafinn sé fullorðin manneskja sem sé til þess bær að taka ákvarðanir um eigið líf og limi og geti því andmælt ætluðu samþykki. Þessi hugmynd fellur hins vegar ekki vel að einstaklingum sem vegna ungs aldurs, veikinda, fötlunar, geðsjúkdóma eða af öðrum ástæðum eru ófærir um að andmæla líffæragjöf eða gera sér grein fyrir því hvað í henni felst. Nefndin telur að horfa verði sérstaklega til þessara hópa við vinnu að frumvarpi um ætlað samþykki við líffæragjafir. Þá áréttar nefndin einnig að nauðsynlegt er að haft verði víðtækt samráð við hagsmunaaðila og að horft verði til almennra persónuverndarsjónarmiða við vinnslu frumvarpsins.

Að þessum athugasemdum virtum leggur nefndin til að tillagan verði samþykkt.

Kristján L. Möller var fjarverandi við afgreiðslu málsins.

Alþingi, 18. júní 2012.

Álfheiður Ingadóttir,

form., frsm.

Jónína Rós Guðmundsdóttir.

Lúðvík Geirsson.

Valgerður Bjarnadóttir.

Ragnheiður Ríkharðsdóttir.

Unnur Brá Konráðsdóttir.

Birkir Jón Jónsson.

Guðmundur Steingrímsson.
Samþykkt rammasamnings milli ríkisstjórnar Íslands og framkvæmdastjórnar Evrópusambandsins Þingsályktun - þingskjal nr. 1614

140. löggjafarþing 2011–2012.

Nr. 46/140.

Þingskjal 1614 - 373. mál.

Þingsályktun um samþykkt rammasamnings milli ríkisstjórnar Íslands og framkvæmdastjórnar Evrópusambandsins um reglur um samstarf er varðar fjárhagsaðstoð ESB við Ísland innan ramma stuðningsaðgerða sjóðs er fjármagnar aðstoð við umsóknarríki ESB (IPA).

Alþingi ályktar að heimila ríkisstjórninni fyrir Íslands hönd að samþykkja rammasamning milli ríkisstjórnar Íslands og framkvæmdastjórnar Evrópusambandsins um reglur um samstarf er varðar fjárhagsaðstoð ESB við Ísland innan ramma stuðningsaðgerða sjóðs er fjármagnar aðstoð við umsóknarríki ESB (IPA).

Samþykkt á Alþingi 18. júní 2012.
Grundvallarskilgreiningar löggæslu á Íslandi og gerð löggæsluáætlunar fyrir Ísland Þingsályktun - þingskjal nr. 1648

140. löggjafarþing 201–2012.

Nr. 49/140.

Þingskjal 1648 - 15. mál.

Þingsályktun um grundvallarskilgreiningar löggæslu á Íslandi og gerð löggæsluáætlunar fyrir Ísland.

Alþingi ályktar að fela innanríkisráðherra að skipa nefnd níu fulltrúa sem fjalli um grundvallarskilgreiningar á löggæslu og geri löggæsluáætlun fyrir Ísland. Þeir þingflokkar sem eiga sæti á Alþingi tilnefni hver sinn fulltrúa, Landssamband lögreglumanna tilnefni einn fulltrúa, ríkislögreglustjóri tilnefni einn fulltrúa og innanríkisráðherra tilnefni tvo fulltrúa og verði annar þeirra formaður nefndarinnar.

Nefndin hafi eftirfarandi hlutverk:

1. Að skilgreina öryggisstig á Íslandi.

2. Að skilgreina þjónustustig lögreglu.

3. Að skilgreina mannaflaþörf lögreglu.

4. Að skilgreina þörf lögreglunnar fyrir fjármagn.

Stjórnvöld skulu leitast við að veita nefndinni alla nauðsynlega aðstoð sem hún óskar eftir við störf sín, svo sem með því að veita upplýsingar og aðgang að gögnum og skýrslum stjórnvalda um málefni sem falla undir störf nefndarinnar. Jafnframt skal nefndin geta ráðfært sig við þá sérfræðinga sem hún telur þörf á.

Ráðherra leggi tillögu til þingsályktunar um löggæsluáætlun fyrir Alþingi eigi síðar en 1. mars 2013.

Samþykkt á Alþingi 19. júní 2012.
Frestun á fundum Alþingis Þingsályktun - þingskjal nr. 1661

140. löggjafarþing 2011–2012.

Nr. 50/140.

Þingskjal 1661 - 859. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 19. júní 2012 eða síðar, ef nauðsyn krefur, til 11. september 2012.

Samþykkt á Alþingi 19. júní 2012.
Staðgöngumæðrun Þingsályktun - þingskjal nr. 702

140. löggjafarþing 2011–2012.

Nr. 3/140.

Þingskjal 702 - 4. mál.

Þingsályktun um staðgöngumæðrun.

Alþingi ályktar að fela velferðarráðherra að skipa starfshóp sem undirbúi frumvarp til laga sem heimili staðgöngumæðrun í velgjörðarskyni.

Við vinnuna verði m.a. lögð áhersla á að tryggja í fyrsta lagi hag og réttindi barnsins, að tryggja í öðru lagi rétt, sjálfræði og velferð staðgöngumóðurinnar og fjölskyldu hennar, og að tryggja í þriðja lagi farsæla aðkomu hinna verðandi foreldra. Skýrt verði kveðið á um traustan lagaramma, ströng skilyrði og skýrar verklagsreglur við framkvæmd og eftirlit staðgöngumæðrunar sem og hvernig best verði stuðlað að upplýstri umræðu um staðgöngumæðrun í velgjörðarskyni í samfélaginu. Við vinnuna verði faglegt mat og þekking, alþjóðlegar rannsóknir og reynsla annarra vestrænna þjóða lögð til grundvallar.

Frumvarpið verði lagt fram svo fljótt sem verða má.

Samþykkt á Alþingi 18. janúar 2012.
Afturköllun ákæru á hendur Geir H. Haarde, fyrrv. forsætisráðherra Dagskrá - þingskjal nr. 709

140. löggjafarþing 2011–2012.

Þingskjal 709 - 403. mál.

Fyrri umræða.

Tillaga til rökstuddrar dagskrár í málinu: Tillaga til þingsályktunar um afturköllun ákæru á hendur Geir H. Haarde, fyrrverandi forsætisráðherra.

Frá Magnúsi Orra Schram, Eygló Harðardóttur,

Birgittu Jónsdóttur og Lilju Rafneyju Magnúsdóttur.

Með hliðsjón af eftirfarandi:

– Alþingi fer með ákæruvald í málum vegna embættisbrota ráðherra. Ákvörðun þess sem fer með almennt ákæru- eða saksóknarvald um að fella niður ákæru verður að byggjast á málefnalegum rökum. Þetta leiðir af grunnreglum stjórnsýslunnar. Alþingi er á sama hátt bundið af sjónarmiðum um málefnalegar forsendur. Niðurfelling ákæru mundi fyrst og fremst eiga við ef í ljós kæmi að við útgáfu ákæru hefði verið byggt á röngum forsendum í grundvallaratriðum eða fram kæmu nýjar upplýsingar sem röskuðu grundvelli máls.

– Ákæruvaldi Alþingis í málum vegna meintra brota ráðherra í embætti er þannig fyrir komið að eftir að þingið hefur ákveðið að gefa út ákæru er áframhaldandi umsjón saksóknarvaldsins falin saksóknara þingsins. Verði slíkur saksóknari þess áskynja að málshöfðun sé byggð á röngum forsendum í grundvallaratriðum væri honum rétt að beina því til þingsins að fella hana niður af þeim sökum.

– Í því máli sem hér um ræðir hefur ekki orðið neinn sá forsendubrestur sem réttlætir að fallið verði frá málinu. Engin slík beiðni hefur borist, hvorki frá saksóknara Alþingis né Landsdómi. Landsdómur hefur hins vegar hafnað með úrskurði kröfu um að vísa málinu frá í heild og standa því eftir fjögur atriði málshöfðunarinnar af sex óhögguð,

samþykkir Alþingi að málinu verði vísað frá og tekið verði fyrir næsta mál á dagskrá.
Griðasvæði hvala í Faxaflóa Þingsályktunartillaga - þingskjal nr. 710

140. löggjafarþing 2011–2012.

Þingskjal 710 - 464. mál.

Tillaga til þingsályktunar um griðasvæði hvala í Faxaflóa.

Flm.: Mörður Árnason, Birgitta Jónsdóttir, Árni Þór Sigurðsson.

Alþingi ályktar að griðasvæði hvala í Faxaflóa verði stækkað, frá Eldey í suðri að ysta odda Snæfellsness í norðri, og enn fremur tryggt griðasvæði hvala fyrir Norðurlandi þar sem hvalaskoðun hefur verið vaxandi atvinnugrein. Enn fremur felur Alþingi sjávarútvegs- og landbúnaðarráðherra að setja heildstæðar reglur um framkvæmd og skipulag hvalaskoðunar.

Greinargerð.

Á undanförnum árum hefur hvalaskoðun orðið að æ mikilvægari grein innan ferðamennskunnar. Nýlega sendu Hvalaskoðunarsamtök Íslands frá sér ályktun þar sem þau vöktu athygli á því „að yfir 70.000 ferðamenn fara á þessu ári í hvalaskoðun frá Reykjavík og um 60.000 frá Norðurlandi“. Þannig er hvalaskoðun orðin ein mikilvægasta grein ferðaþjónustu hér á landi. Um leið vöruðu samtökin við því að haldi hrefnuveiðar á Faxaflóa áfram eins og undanfarin ár sé hætta á því að hvalaskoðun muni leggjast þar af og við slíkri þróun verði að sporna. Samtök ferðaþjónustunnar hafa tekið undir þessi sjónarmið í sérstakri ályktun til menningar- og ferðamálaráðs Reykjavíkurborgar þar sem þetta mál er nú til umræðu.

Í þessu ljósi virðist ljóst að verið sé að fórna miklum hagsmunum fyrir litla með veiðum á helstu skoðunarslóðum. Vegna augljóss mikilvægis hvalaskoðunar í ferðaþjónustu er því hér lagt til að Alþingi feli sjávarútvegs- og landbúnaðarráðherra að stækka griðasvæði hvala í Faxaflóa, og nái frá Eldey í suðri að ysta odda Snæfellsness í norðri, að tryggja samsvarandi griðasvæði hvala fyrir Norðurlandi, og setja heildstæðar reglur um framkvæmd og skipulag hvalaskoðunar.

Fylgiskjal I.

Ályktun aðalfundar Hvalaskoðunarsamtaka Íslands.

(27. október 2011.)

Aðalfundur Hvalaskoðunarsamtaka Íslands hvetur sjávarútvegsráðherra til að stækka griðarsvæði hvala á Faxaflóa þannig að það markist af línu sem dregin verði frá Eldey að Öndverðarnesi.

Vegna hrefnuveiða sem stundaðar hafa verið á síðustu árum á Faxaflóa telja samtökin einsýnt að hvalaskoðun muni leggjast af á Faxaflóa ef heldur fram sem horfir. Athygli er vakin á að yfir 70.000 ferðamenn fara á þessu ári í hvalaskoðun frá Reykjavík og um 60.000 frá Norðurlandi.

Einnig þarf að tryggja griðarsvæði hvala fyrir Norðurlandi. Þar er lagt til að dregin verði lína frá Hornbjargi um Grímsey að punkti 12 km norður af Hraunhafnartanga í Font á Langanesi.

Bent er á að Samtök ferðaþjónustunnar hafa ítrekað sent ályktanir um stækkun griðarsvæða hvala en því miður án sýnilegs árangurs.

Hvalaskoðun er orðin ein mikilvægasta afþreying á sviði ferðaþjónustu, því er brýnt að hún líði ekki undir lok vegna aðgerða eða aðgerðarleysis stjórnvalda.

Fylgiskjal II.

Ályktun Samtaka ferðaþjónustunnar (SAF).

(15. nóvember 2011.)

Hér er efni sem sést aðeins í pdf-skjalinu.

Hér er efni sem sést aðeins í pdf-skjalinu.
Lagning raflína í jörð Þingsályktun - þingskjal nr. 748

140. löggjafarþing 2011–2012.

Nr. 4/140.

Þingskjal 748 - 402. mál.

Þingsályktun um lagningu raflína í jörð.

Alþingi ályktar að fela iðnaðarráðherra í samráði við umhverfisráðherra að skipa nefnd er móti stefnu um lagningu raflína í jörð og þau sjónarmið sem taka ber mið af hverju sinni við ákvarðanir þar um. Iðnaðarráðherra skal flytja Alþingi skýrslu um störf nefndarinnar fyrir 1. október 2012.

Samþykkt á Alþingi 1. febrúar 2012.
Ákvörðun EES-nefndarinnar nr. 97/2011 um breytingu á X. viðauka við EES-samninginn Nefndarálit - þingskjal nr. 795

140. löggjafarþing 2011–2012.

Þingskjal 795 - 350. mál.

Síðari umræða.

Nefndarálit um tillögu til þingsályktunar um staðfestingu ákvörðunar sameiginlegu

EES-nefndarinnar nr. 97/2011 um breytingu á X. viðauka

(Almenn þjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Jóhönnu Bryndísi Bjarnadóttur og Bergþór Magnússon frá utanríkisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 97/2011, frá 30. september 2011, um breytingu á X. viðauka (Almenn þjónusta) við EES-samninginn frá 2. maí 1992, og til að fella inn í samninginn ákvörðun framkvæmdastjórnarinnar 2010/425/ESB frá 28. júlí 2010 um breytingu á ákvörðun 2009/ 767/EB að því er varðar að semja, viðhalda og birta áreiðanlegar skrár um þá vottunaraðila sem aðildarríkin hafa eftirlit með eða veita faggildingu. Sex mánaða frestur, samkvæmt EES-samningnum, til að aflétta stjórnskipulegum fyrirvara er veittur til 30. mars 2012. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES-mála frá 1. október 2010.

Tilgangur ákvörðunarinnar er eingöngu tæknilegs eðlis, þ.e. að fyrrgreindar skrár verði véllæsilegar í stað þess að vera einungis læsilegar mönnum.

Innleiðing ákvörðunarinnar kallar á lagabreytingar hér á landi og mun fyrirhugað frumvarp efnahags- og viðskiptaráðherra um breytingu á lögum um rafrænar undirskriftir, nr. 28/2001, með síðari breytingum, fjalla um það efni. Að líkindum kemur frumvarpið til umfjöllunar í efnahags- og viðskiptanefnd.

Nefndin leggur til að tillagan verði samþykkt.

Bjarni Benediktsson, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 14. febrúar 2012.

Árni Þór Sigurðsson,

form., frsm.

Gunnar Bragi Sveinsson.

Illugi Gunnarsson.

Mörður Árnason.

Sigmundur Ernir Rúnarsson.

Þuríður Backman.